– Безумоўна, камуністы. Безумоўна ЛДПБ. Гэтыя дзве партыі сістэмы ўлады патрэбны ёй для фіктыўнай шматпартыйнасці. Яны могуць дазволіць сабе нават крытыку з папулісцкім адценнем па непалітычных пытаннях. Ускосна ад гэтага могуць выйграць нават апазіцыйныя партыі. Яскравы таму прыклад – Ганна Канапацкая. АГП цалкам можа захаваць свой мандат. Дзякуючы “паўтары апазіцыянерам” было выйграна столькі ачкоў у вачах Захаду. А што будзе, калі ў парламент пройдуць тры дэпутаты ад апазіцыі? Які рывок для Захаду!